Плащаме все по-често с телефона си и все по-малки суми - inews.bg
Плащаме все по-често с телефона си и все по-малки суми 04.06 | 18:00
Безконтактните ПОС терминали са се удвоили, вече ги има и в малките магазинчета
Основна причина за по-честа употреба на картови и мобилни разплащания от потребителите е все по-широкото приемане на този вид транзакции от страна на търговците. Данните показват, че броят на безконтактните ПОС терминали у нас се е увеличил почти двойно от 2015 година насам, когато е бил 69 000, като вече надвишава 138 000. А тенденцията е до края на годината всички терминали да приемат безконтактни и мобилни плащания.
Друг фактор, който спомага за значителния ръст на безкешовите транзакции, е бързото навлизане на мобилните плащания у нас. Данните ясно сочат, че потребителите, които предпочитат да плащат директно с мобилния си телефон, правят по-малки и чести покупки. За първото тримесечие на 2019 година средната сума за безконтактно плащане с телефон в България е 21 лв., докато с карта е 29 лв, сочат данните на phyre. За сравнение - през 2016 година сме пазарували с карта за средно 33 лева.
Според проучване на Европейската централна банка (ЕЦБ), бързината е най-важният фактор при избора на метод на разплащане от страна на потребителите. "Преди няколко години плащахме с карта за продукти и услуги с по-висока стойност, а ежедневните покупки предпочитахме да заплатим в кеш. Днес наблюдаваме ясен обрат на тази тенденция и можем да твърдим, че безкешовите разплащания, дори и за дребни покупки, вече са част от ежедневието на българина. Факторите за това са няколко - транзакциите се извършват все по-бързо и лесно, плащаме по-големи суми без въвеждане на ПИН код, а навлизането на мобилните плащания ускорява допълнително този процес”, споделя Веселин Георгиев, маркетинг директор на phyre.
ръст безконтактни карти ПОС терминали безконтактни плащания плащане с телефон